《和丹邱生悼吾子行书遗墨后》
元代·张雨

故人亦复葬江鱼，空向人间忆子虚。月下箫閒留谱在，竹边房冷倩谁居。

蓬莱都水题金简，汲冢先秦见漆书。惟有研山磨不朽，时时泪滴玉蟾蜍。

作者简介：张雨（1283～1350）元代诗文家，号句曲外史，道名嗣真，道号贞居子曾从虞集受学，博学多闻，善谈名理。诗文、诗文、书法、绘画，清新流丽，有晋、唐遗意。年二十弃家为道士，居茅山，尝从开元宫王真人入京，欲官之，不就。